Прыняць удзел у мерапрыемстве запрасілі старшага інспектара АУС Дзятлаўскага райвыканкама Андрэя Юшкевіча. Ахоўнік правапарадку расказаў удзельнікам сустрэчы аб рабоце раённага аддзела міліцыі, аб тым, як абараняюцца правы грамадзян. Асобна Андрэй Яўгенавіч спыніўся на пытаннях прафілактыктыкі правапарушэнняў і злачынстваў. Пагаварыў аб важнасці захавання правілаў дарожнага руху пешаходамі і веласіпедыстамі, папрасіў не забывацца пра флікеры ў цёмны час сутак. Таксама праваахоўнік заклікаў прысутных больш уважліва адносіцца да захавання маёмасці, не пакідаць свае рэчы без нагляду ў грамадскіх месцах. Паколькі на Гродзеншчыне пачасціліся махлярствы, у тым ліку ў сетцы Інтэрнэт, Андрэй Юшкевіч патлумачыў, якія схемы найчасцей выкарыстоўваюць махляры, як дзейнічаць, каб не страціць грошы і маёмасць. Удзельнікі клуба “Познай-ка” актыўна задавалі госцю хвалюючыя пытанні, на якія атрымалі адказы.